బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Gautam Gambhir: ధోనీ కారణంగానే వరల్డ్‌కప్ ఫైనల్లో 97 రన్స్ వద్ద ఔటయ్యా
2011 వరల్డ్‌కప్‌ ఫైనల్లో ధోనీ మాటలు నా మైండ్‌ సెట్‌ని మార్చేశాయి. అప్పటి వరకూ లేని సెంచరీ ఆలోచన ధోనీ మాటల కారణంగా నా మనసులోకి వచ్చింది. ఔటయ్యానన్న గంభీర్
Samayam Telugu | Updated:
Nov 17, 2019, 08:22PM IST
Gautam Gambhir, MS Dhoni
భారత్, శ్రీలంక మధ్య జరిగిన 2011 వరల్డ్‌కప్ ఫైనల్ మ్యాచ్
ఆ మ్యాచ్‌లో 97 పరుగుల వద్ద తిసార బౌలింగ్‌లో గంభీర్ బౌల్డ్
ఆఖరి వరకూ క్రీజులో నిలిచి సిక్స్‌తో మ్యాచ్‌ని ముగించిన ధోని
ధోనీ కారణంగా తనకి సెంచరీ చేజారిందన్న గౌతమ్ గంభీర్
భారత మాజీ కెప్టెన్ మహేంద్రసింగ్ ధోనీ కారణంగానే 2011 వరల్డ్‌కప్ ఫైనల్లో తనకి శతకం చేజారిందని మాజీ ఓపెనర్ గౌతమ్ గంభీర్ ఆరోపించాడు. శ్రీలంకతో జరిగిన ఫైనల్ మ్యాచ్‌లో గౌతమ్ గంభీర్ (97: 122 బంతుల్లో 9x4) సెంచరీ ముంగిట తిసార పెరీరా బౌలింగ్‌లో క్రీజు వెలుపలికి వచ్చి కట్ షాట్ ఆడబోయి క్లీన్ బౌల్డయ్యాడు. అప్పుడు నాన్‌స్ట్రైక్ ఎండ్‌లో ధోనీ 60 పరుగులతో ఉండగా.. భారత్ విజయానికి 52 బంతుల్లో 52 పరుగులు చేయాల్సి ఉంది.
Read More: గౌతమ్ గంభీర్ కనబడుటలేదు.. ఢిల్లీలో పోస్టర్స్
వ్యక్తిగత స్కోరు 97 వద్ద ధోనీ మాటల కారణంగానే తన ఫోకస్ మారి వికెట్ చేజార్చుకున్నానని తాజాగా గౌతమ్ గంభీర్ ఆరోపించాడు. ఆ మ్యాచ్‌లో ఆఖరి వరకూ క్రీజులో నిలిచిన ధోని (91 నాటౌట్: 79 బంతుల్లో 8x4, 2x6) సిక్స్‌తో గెలుపు లాంఛనాన్ని పూర్తి చేసిన విషయం తెలిసిందే. ఇప్పటికే 2011 ప్రపంచకప్ అంటే ధోనీ కొట్టిన ఫినిషింగ్ షాటే అందరికీ గుర్తుకొస్తుంది. ఫైనల్లో సెంచరీ చేజారిన కారణంగా తనకి దక్కాల్సినంత గుర్తింపు దక్కలేదని గంభీర్ వాదన.
Read More: Virat Kohliని చిక్కుల్లో పడేసిన పృథ్వీ షా ‘బ్యాట్ టాకింగ్’ సంబరాలు
ఫైనల్లో 97 పరుగుల వరకూ ఎంతో ఏకాగ్రత ఆడిన మీరు ఎందుకు అలా నిర్లక్ష్యపు షాట్ ఆడి వికెట్ చేజార్చుకున్నారు..? అని గౌతమ్ గంభీర్‌ని తాజాగా ఓ ఇంటర్వ్యూలో ప్రశ్నించగా.. అతను సమాధానమిచ్చాడు. ‘ఇప్పటికే ఈ ప్రశ్నని చాలా మంది అడిగారు. అదొక గుణపాఠంలా యువ క్రికెటర్లకి నేను రెగ్యులర్‌గా చెప్తుంటాను. ఆ ఫైనల్ మ్యాచ్‌లో నా వ్యక్తిగత స్కోరు గురించి నేను పట్టించుకోలేదు. నా దృష్టి అంతా శ్రీలంక నిర్దేశించిన టార్గెట్‌పైనే నిలిపాను. కానీ.. 41వ ఓవర్ ముగిసిన తర్వాత ధోనీతో పిచ్ మధ్యలో నేను మాట్లాడుతుండగా.. అతను నీ సెంచరీకి ఇక మూడు పరుగులు కావాలి అని చెప్పాడు. ఆ తర్వాత ఇక స్ట్రైకింగ్‌కి వెళ్తున్న సమయంలోనూ మూడు పరుగులు చేస్తే..? నీ శతకం పూర్తవుతుంది అని గుర్తుచేశాడు. దీంతో.. అప్పటి వరకూ ఉన్న నా దృష్టి.. సడన్‌గా సెంచరీ వైపు మళ్లింది. నా మైండ్ సెట్‌ కూడా మారిపోయి.. వ్యక్తిగత రికార్డ్‌ గురించి ఆలోచించి ఔటైపోయాను. ఒకవేళ ధోనీ ఆ సెంచరీ గురించి గుర్తు చేయకుండా ఉండింటే..? నేను సులువుగా శతకం సాధించేవాడ్ని’ అని గంభీర్ వెల్లడించాడు.
India vs West Indies సిరీస్ షెడ్యూల్ విడుదల.. హైదరాబాద్, వైజాగ్‌లో మ్యాచ్‌లు
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.